16. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 113/641 της 28 Φεβρ./8 Μαρτ.  1975 (ΦΕΚ Β΄ 293) Περί αυξήσεως των παρά του Ταμείου Επικουρικής Ασφαλίσεως Υπαλλήλων Εμπορικών Καταστημάτων παρεχομένων συντάξεων. Έχοντες υπ’ όψει: Α΄.Από 1ης Ιαν. 1975, αυξάνονται αι υπό του Ταμείου Επικουρικής Ασφαλίσεως Υπαλλήλων Εμπορικών Κατ/των καταβαλλόμεναι συντάξεις ως ακολούθως: α)Συντάξεις, ων η έναρξις εμπίπτει εις το χρονικόν διάστημα μέχρι 31-12-65 κατά ποσοστόν 20%. β)Συντάξεις, ων η έναρξις εμπίπτει εντός των ετών 1966 και 1967 κατά ποσοστόν 15%. γ)Συντάξεις, ων η έναρξις εμπίπτει εντός των ετών 1968, 1969 και 1970 κατά ποσοστόν 10%. δ)Συντάξεις, ων η έναρξις εμπίπτει εντός των ετών 1971, 1972 και 1973 κατά ποσοστόν 5%. Β.(Αντικαθίστανται αι παρ. 6 και 7 του Κανονισμού Παροχών, ανωτ. αριθ. 9). 